armvectores/hy_wikipedia_2023 huggingface dataset:
Պնևմատիկ տրանսպորտ

Պնևմատիկ տրանսպորտ, տեղակայանքների և համակարգերի համախումբ, որոնք ծառայում են սորուն և հատիկավոր բեռները խողովակագծերով օդի կամ գազի օգնությամբ տեղափոխելու համար, արդյունաբերական տրանսպորտի տեսակ։ Պնևմատիկ տրանսպորտի տեղակայանքները լինում են ներծծիչ,մղիչ,համակցված։ Տրանսպորտի մյուս տեսակների համեմատությամբ ունի հետնյալ առավելությունները՝ տրանսպորտային համակարգերի հերմետիկություն, տարբեր արտադրական պայմաններին հարմարեցնելու, պնևմատեղակայանքների աշխատանքը ավտոմատացնելու հնարավորություն, պնևմատեղակայանքների օգտագործումը նյութի տեղափոխման ժամանակ չորացման, տաքացման և սառեցման համար, ցանկացած կոնֆիգուրացիայի խողովակաշարերի մոնտաժում։ Պնևմատիկ տրանսպորտի բոլոր տեսակների ընդհանուր թերություններն են էներգիայի համեմատաբար մեծ ծախսը և մետաղատարությունը։ Պնևմատիկ տրանսպորտի տեղակայանքները կիրառվում են բունկերնրրի բեռնման և բունկերներից նյութերի կարգավորված բաց թողման համար, պահեստներից դեպի արտադրամասեր և նյութերի միջարտադրամասային տեղափոխման, վագոնների, նավերի և ավտոմոբիլների բեռնաթափման և բեռնման, արտադրության մնացուկների հեռացման համար են։ Պնևմատրանսպորտային տեղակայանքների արտադրողականությունը ժամում մի քանի կիլոգրամից մինչև հարյուրավոր տոննա է, տեղափոխման հեռավորությունը՝ մի քանի կիլոմետր։ Պնևմատիկ տրանսպորտի համակարգերում կիրառվում են 70—1200 միլիմետր տրամագծով խողովակներ։ Բարձր ճնշման Պնևմատիկ տրանսպորտի տեղակայանքներում օդի կամ գազի ճնշումը մինչև 0,8 Մպա/մ² է, էներգիայի տեսակարար ծախսը՝ մինչև 5 կվտ ժամ։ Տարածում են ստանում բեռնարկղերի տեղափոխման պնևմախողովակաշարերը (2 մ տրամագծով խողովակներ են), որոնցով, օդի հավելյալ ճնշման ազդեցությամբ, 20—30 կմ/ժ արագությամբ տեղափոխվում են անիվների վրա դրված բեռնարկղերը։ Մշակվում են Պնևմատիկ տրանսպորտի համակարգերի նախագծեր՝ հատուկ խցերով ուղևորներ փոխադրելու համար։ ՀՍՍՀ ԳԱ օրգանական քիմիայի ինստիտուտում 1963 թ. Ա․ Մ․ Գասպարյանը, Ռ․ Ե․ Հակոբյանը, Ռ․Մ․ Միրզախանյանը, Յա․ Հ․ Ալմասյանը ստեղծել են Պնևմատիկ տրանսպորտի սկզբունքորեն նոր՝ նյութի «խիտ շերտով» տեղափոխման եղանակ, որը մեծ չափով նվազեցնում է էներգիայի ծախսերը, խողովակաշարերի մաշումը և շրջապատող օդի աղտոտումը։
Հունաստանի երկրաշարժերի ցանկ

Հունաստանի երկրաշարժերի ցանկ, երկրի պատմության ընթացքում տեղի ունեցած առավել ուժգին երկրաշարժերի ցանկ։


== Տեկտոնային կառուցվածք ==
Հունաստանը գտնվում է Միջերկրական ծովի արևելյան սահմանային գոտում, Աֆրիկյան և Եվրասիական լիտոսֆերային սալիկների հանգույցում, որոնց միջև փոքր Էգեյան սալն է։ Հունաստանի հյուսիսային հատվածը Եվրասիական սալիկի մի մասն է կազմում, իսկ հարավայինը՝ Էգեյան սալի մի մասը։ Էգեյան սալը շարժվում է հարավ-արևմտյան ուղղությամբ՝ տարեկան 30 մմ արագությամբ, իսկ Աֆրիկյան սալը աստիճանաբար մտնում է Էգեյան սալի տակ` տարեկան 40 մմ արագությամբ։ Հյուսիսում՝ Էգեյան և Եվրասիական սալերի շփման կետում, առաջանում է սահմանի տարամիտում, իսկ հարավում՝ զուգամետ սահման, որն անվանում են էգեյան կամար։


== Ուժգին երկրաշարժեր ==
Հունաստանի ամենաուժեղ երկրաշարժերը ամբողջ դիտարկումների ընթացքում միշտ եղել են սալիկների հարավային սահմաններում` այսպես կոչված Էգեյան կամարում։ Այնուամենայնիվ, սարքավորումների կողմից երբևէ չի գրանցվել է 7.2 բալից ավելի ուժգնությամբ երկրաշարժ։ Այն վայրում, որտեղ Աֆրիկյան պլատֆորմը մտնում է Էգեյանի տակ, երկրաշարժի էպիկենտրոնը հաճախ գտնվում է ավելի քան 50 կմ խորության վրա, իսկ երկրաշարժերի մագնիտուդը սովորաբար լինում է ավելի քան 7 բալ։ Սակայն նման երկրաշարժը չի առաջացնում շատ ավերածություններ, թեև շատ լավ է զգացվում։


== Ծանոթագրություններ ==
Ռամայանա

Ռամայանա (սանսկրիտ՝ Rāmāyaṇa, թարգմ․ «Ռամայի ճանապարհորդությունը»), հին հնդկական պոեմ-էպոս։ Այն հին հնդկական գրականության երկու մեծ պոեմներից մեկն է։ Մյուս մեծ պոեմը «Մահաբհարաթան» է։ «Ռամայանան» պատմում է արքայորդի Ռամայի անհաջողությունների և հերոսությունների մասին։ Պոեմում հավաքաված և մշակված են հնադարյան ասքերը, որոնցում ժողովուրդն արտահայտել է իր պատկերացումները մարդու լավագույն հատկությունների մասին։
«Ռամայանան» բաղկացած է 24 000 բանաստեղծություններից (480 002 բառ - այսինքն «Մահաբհարաթայի» մոտ մեկ քառորդ մասը, որը չորս անգամ ավելի մեծ է, քան Հոմերոսի «Իլիականը»)։


== «Ռամայական» պոեմի բովանդակությունը ==
Ռամա արքայորդու թշնամիները կարողանում են նրան 14 տարով արտաքսել մայրաքաղաքից։ Նրա հետ միասին կամավոր տարագրվում են նրա կինը՝ գեղեցկուհի Սիտան և եղբայրը։ Նրանք բնակություն են հաստատում անտառում, իրենց ձեռքով կառուցած խրճիթում։ Իրենց ու Սիտային պաշտպանելու համար եղբայրները ստիպված են լինում մարտնչել անտառում ապրող չար դևերի ու հսկաների դեմ։
Մի օր, երբ տղամարդիկ տանը չէին, խրճիթ է մտնում դևերի կատաղի թագավոր Ռավանան, որն ուներ 20 հզոր բազուկ և 10 խորամանկ գլուխ։ Տեսնելով, որ չի ստացվում Սիտային համոզել գալ իր թագավորությունը, նա բռնությամբ իր ոսկե կառքով առևանգում է Սիտային։ Լսելով Սիտայի ճիչը, հզոր շահենը անհավասար մարտի է բռնվում, ջարդում է կառքը, բայց ինքն էլ ընկնում է մարտում։ Թագավորը Սիտային տանում է իր թագավորությունը՝ Լանկա կղզին։

Ռաման ընկնում է հուսահատության մեջ։ Մեռնող շահենից իմանալով Սիտայի տեղը, եղբայրները որոշում են նրան ազատել։ Նրանց օգնության են գալիս կապիկների ու արջերի խմբերը՝ գիտակցելով, որ Ռաման պայքարում է արդար գործի համար։ Մի քանի օրվա ընթացքում կապիկները ծառերի բներից ու ժայռաբեկորներից կառուցում են վիթխարի կամուրջ և մտնում Լանկա կղզին։ Զորքերի առջևից գնում էին Ռաման ու նրա եղբայրը։ Բռնկվում է երկարատև ու արյունահեղ կռիվ դևերի հետ։
Պոեմը վառ կերպով նկարագրում է Ռամայի և մարտակառքով կռվող դևերի թագավորի միջև տեղի ունեցած մենամարտը։ Կրակի աստվածը Ռամային է ուղարկում իր փայլատակող մարտակառքը, որ նա էլ կռվի մարտակառքով։ Մարտնչող զինվորները դադարեցնում են կռիվը ու դիտում առաջնորդների մենամարտը։ Թագավորը Ռամայի վրա է տեղում կախարդական նետեր, որոնք վեր են ածվում թունավոր օձերի։ Բայց Ռաման դրանց դիմավորում է իր նետերով, որոնք վեր էին ածվում ոսկե թռչունների, որոնք օդում ոչնչացնում էին օձերին։ Ռաման իր դիպուկ նետերով կտրում էր թագավորի գլուխները, բայց դրանք անմիջապես աճում էին նորից։ Այդ ժամանակ Ռաման հարվածում է բոցարձակող նետով, որ ստացել էր աստվածներից, և դրանով խոցում թշնամու սիրտը։ Այդպես է ազատագրվում Սիտան, որ արցունքն աչքերին սպասում էր ամուսնուն։


== Ծանոթագրություններ և աղբյուրներ ==


== Տես նաև ==
Մահաբհարաթա
Սախարչալ

Սախարչալ, գյուղ Արևմտյան Հայաստանում, Սեբաստիայի վիլայեթի Եվդոկիայի գավառում։


== Բնակչություն ==
XIX դարի վերջին ուներ 30 տուն հայ բնակիչ։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Սեբաստիայի նահանգի հայաբնակ բնակավայրեր


== Ծանոթագրություններ ==
Մոսկվա (գետ)

Անվան այլ կիրառումների համար տե՛ս՝ Մոսկվա (այլ կիրառումներ)Մոսկվա (ռուս.՝ Москва), գետ Ռուսաստանում (Մոսկվայի մարզ, Սմոլենսկի մարզ, Մոսկվա)։


== Աշխարհագրություն ==
Մոսկվա գետը սկիզբ է առնում Մոսկովյան բարձրությունից և թափվում է Օկա գետ։ Գետը պատկանում է Կասպից ծովի ավազանին։ Գետի ափին են գտնվում Մոժայսկ, Զվենիգորոդ, Կրասնոգորսկ, Մոսկվա, Ձերժինսկի, Լիտկարինո, Ժուկովսկի, Բրոննիցի, Վոսկրեսենսկ, Կոլոմնա քաղաքները։


== Հիդրոգրաֆիա ==
Մոսկվա գետի երկարությունը կազմում է 502 (473) կմ, ավազանի մակերեսը՝ 17600 կմ2 է։ Գետի ջրի ծախսը միջինում կազմում է 109 մ3։


== Վտակներ ==
Մոսկվա գետի վտակներն են ձախից՝ Գնիլուշա, Ռուզա, Յաուզա, , Նեգլիննայա, Իստրա, Ներսկայա, աջից՝ Ժուժա, Գորոդնյա, Սետուն, Կոլոմենկա, Սևերկա, Պախրա։ գետերը։


== Տես նաև ==
Գետ
Ակունք և Գետաբերան


== Արտաքին հղումներ ==
Մոսկվա գետը coolpool.ru ուղեցույցում Archived 2010-06-15 at the Wayback Machine.
Ուինդհամ շրջան (Կոնեկտիկուտ)

Ուինդհամ շրջան (անգլ.՝ Windham County), ԱՄՆ Կոնեկտիկուտ նահանգի 9 վարչական միավորներից մեկը։ Ընդհանուր տարածությունը 1329 կմ² է, բնակչությունը՝ 118428 մարդ (2010 թ. տվյալներով)։ Շրջկենտրոնն է Ուիլիմանտիկ և Փատնամ բնակավայրը։ Կազմավորվել է 1726 թ.։
Բիսեր

Բիսեր (ֆր.՝ Bissert), համայնք Ֆրանսիայի Գրանդ Էստ մարզի Ստորին Հռենոս գավառում։
Բնակչությունը 2009 թվականի դրությամբ կազմում է 143 մարդ, բնակչության խտությունը` 42.43 մարդ/կմ²։ Բնակավայրը զբաղեցնում է 3.37 կմ² տարածք։


== Աշխարհագրություն ==
Գտնվում է Փարիզ քաղաքից 350 կմ արևելք, Ստրասբուրգ քաղաքից` 70 կմ հյուսիս-արևմուտք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 96 աշխատունակ (15-64 տարեկան) բնակիչ, որոնցից ակտիվ էին 73-ը, իսկ ոչ ակտիվները` 23։ Ակտիվության ցուցանիշը կազմում է 76,0 %։ 73 աշխատունակ մարդկանցից աշխատել է 69 անձ (39 տղամարդ և 30 կին)։ Գործազուրկ են եղել 4 անձ (2 տղամարդ և 2 կին)։ 23 անաշխատունակներից 10-ը եղել են աշակերտներ կամ ուսանողներ, 8-ը` թոշակառուներ, իսկ 5-ը չեն աշխատել տարբեր պատճառներով։


== Տես նաև ==
Ստորին Հռենոս գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Դիխչո

Դիխչո (վրաց.՝ დიხჩო), գյուղ Վրաստանում։ Գտնվում է Մցխեթ-Մթիանեթ մարզի Դուշեթի շրջանում։


== Դիրք ==
Գտնվում է ծովի մակարդակից 1120 մետր բարձրության վրա։ Շրջկենտրոն Դուշեթից հեռու է 48 կմ։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 3 մարդ։


== Ծանոթագրություններ ==
Օոնուռմե

Օոնուռմե (էստ․՝ Oonurme), գյուղ Էստոնիայի Իդա-Վիրումաա նահանգի Տուդուլիննա շրջանում։
2011 թվականի տվյալներով գյուղում բնակվում էր 70 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Կոռներեն

Կոռներեն (անգլ․` Cornish), կոռնեցիների լեզուն։ Մտնում է հնդեվրոպական լեզվաընտանիքի, կելտական խմբի, բրիտտական ճյուղի մեջ։
Մինչև վերջին տարիները համարվել է «մեռած» լեզու։ Ներկայումս կատարվում են լեզվի վերստեղծելու աշխատանքներ և գնալով շատանում են այդ լեզվով խոսողները։ Այժմ կոռներենով խոսում է մոտավորապես 3.500 մարդ։


== Բառաֆոնդ ==


== Ծանոթագրություններ ==


== Աղբյուր ==
Ferdinand, Siarl (2013). Brief History of the Cornish language, its Revival and its Current Situation. E-Keltoi, Vol. 2, 2 Dec. pp. 199–227 [1]


== Արտաքին հղումներ ==
Դասընթաց (անգլերեն լեզվով) Archived 2016-03-04 at the Wayback Machine.
Cornish today
The Beatles-ի երգը կոռներենով Archived 2016-03-05 at the Wayback Machine.
Կոռներեն
Cornish Language Fellowship
An Burow - կոռներենի մասին
Agan Tavas Archived 2008-12-02 at the Wayback Machine. - կոռներենի զարգացման համայնք
Blas Kernewek - A Taste of Cornish - սկզբնական դասեր BBC-ից
Ferdinand, Siarl (2013). Brief History of the Cornish language, its Revival and its Current Situation. ''E-Keltoi'', Vol. 2, 2 Dec. pp. 199-227
Սարոլա Կարկոպինո

Սարոլա Կարկոպինո (ֆր.՝ Sarrola-Carcopino), համայնք Ֆրանսիայում, Կորսիկա մարզի Հարավային Կորսիկայի գավառում։ Մտնում է Չելավո Մեցանա կանտոնի կազմի մեջ։ Հանդիսանում է Այաչչո շրջանը։
Համայնքի INSEE կոդ՝ 2A271։


== Բնակչություն ==
Համայնքի բնակչությունը 2008 թվականին կազմում էր 1927 մարդ։


== Տնտեսություն ==
2007 թվականի տվյալներով 1237 աշխատունակ տարիքի մարդկանցից (15-64 տարեկան) 876-ը տնտեսապես ակտիվ էին, 361-ը անգործունակ (ակտիվության ցուցանիշը 70,8 %, 1999 թվականին եղել է՝ 65,3 %)։ 876 աշխատունակ բնակիչներից 777-ը աշխատում էին (428 տղամարդ և 349 կին), անաշխատանք էին 99-ը (37 տղամարդ և 62 կին)։ 361 անգործունակ մարդկանցից 104-ը աշակերտներ կամ ուսանողներ են, 105-ը թոշակառու, 152-ը անաշխատունակ էին այլ պատճառներով։
2008 թվականին կոմունայում հաշվվել են 683 հարկատու տնտեսություններ, որտեղ ապրել է 1988 մարդ։ Միջին եկամուտը մեկ մարդու հաշվով կազմել է 18 055 եվրո։


== Ծանոթագրություններ ==


== Տես նաև ==
Ֆրանսիայի շրջանների ցանկ


== Արտաքին հղումներ ==
«Վիճակագրության ազգային ինստիտուտ՝ Սարոլա Կարկոպինո» (ֆրանսերեն)։ Արխիվացված օրիգինալից 2012-05-16-ին։ Վերցված է 2011-09-08 
«Սարոլա Կարկոպինո» (ֆրանսերեն)։ cassini.ehess.fr։ Արխիվացված օրիգինալից 2013-02-12-ին։ Վերցված է 2013-02-10
Ֆիլակ

Ֆիլակ, գյուղ Արևմտյան Հայաստանում, Դիարբեքիրի վիլայեթի Սիլվանի գավառակում: Գտնվում էր Բաթման (Քաղիրդ) գետի աջ ափին, Ֆարկին գյուղաքաղաքից 18 կմ հարավ-արևելք:
Բնակչության մասին տվյալներ չեն պահպանվել։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Դիարբեքիրի նահանգի հայաբնակ բնակավայրեր


== Ծանոթագրություններ ==
Երմուխամետովո

Երմուխամետովո (ռուս.՝ Ермухаметово, բաշկիրերեն՝ Йәрмөхәмәт), գյուղ Ռուսաստանի Բաշկորտոստան հանրապետության Տույմազինսկի շրջանի կազմում։
Բնակչությունը 2009 թվականին գրանցված տվյալներով կազմում էր 710 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Մեթի Մելնեք

Մեթյու Մայքլ, Մեթի Մելնեք (անգլ.՝ Matthew Michael, Matty" Malneck, դեկտեմբերի 9, 1903(1903-12-09), Նյուարկ, Նյու Ջերսի, ԱՄՆ - փետրվարի 25, 1981(1981-02-25), Լոս Անջելես, Կալիֆոռնիա, ԱՄՆ), 20-րդ դարի ամերիկացի երաժիշտ, ջազային ջութակահար, գործիքավորող, երգերի հեղինակ։ 


== Կենսագրություն ==

Մելնեքը մանկությունն ու պատանեկությունն անց է կացրել Կոլորադո նահանգի Դենվեր քաղաքում, որտեղ էլ ջութակի մասնավոր դասեր է առել։ Ջութակահարի իր կարիերան սկսել է 16 տարեկանից՝ հանդես գալով տեղի երաժշտախմբերում։ 1926-ից մինչև 1937 թվականն աշխատել է Փոլ Ուայթմենի նվագախմբում, միաժամանակ ձայնագրվել Ֆրենկ Սինյորելլիի, Ֆրենկի Թրումբաուերի, Բիքս Բայդերբեկեի, Էդդի Լանգի, Իրվինգ Միլսի, Ջեք Փեթիսի, Ջեք Թիգարդենի, Միլդրեդ Բեյլիի հետ։ 1932 թվականից առաջին ձայնագրություններն է կատարել իր իսկ անունով, London Records-ի համար։ 1938-39 թվականներին Big Band է ղեկավարել, որի հետ ձայնագրություններ է արել Decca Records-ի ու Brunswick Records-ի, ինչպես նաև՝ East Side of Heaven, St. Louis Blues, You're in the Army Now և Man About Town  երաժշտական կինոնկարների համար։ 1939 թվականին Մելնեքը հայտարարել է, որ իր երաժշտախումբն այդուհետ հանդես է գալու Matty Malneck and His St. Louis Blues Orchestra անվանումով։ 1941 թվականին նա իր նվագախմբով նվագակցել է Հելեն Ուորդին Columbia Records-ում Green Eyes-ը և այլ երգեր ձայնագրելիս։ 1940-ական թվականների սկզբին նրա նվագախմբի հետ ելույթներ է ունեցել նաև երգչուհի Ջուլի Լոնդոնը։
Երկրորդ համաշխարհային պատերազմի տարիներին՝ 1940-ական թվականների կեսերին, Մելնեքի նվագախումբը մեծ ծանրաբեռնվածությամբ աշխատակցել է The Charlotte Greenwood Show և Campana Serenade ռադիոծրագրերին::133Նրա նվագախմբի մասին 1938 թվականի սեպտեմբերի 19-ին լույս տեսած լրագրային հոդվածում նշված է. «8 գործիք ունեցող երաժշտախմբում կա ընդամենը մեկ փողային նվագարան, ինչը ունիկալ է սվինգի պարագայում։ Նույն կերպ էլ՝ երեք հազար դոլար արժողությամբ տավղի առկայությունն ու թմբկահարը, որը նվագում է ծալծլված ստվարաթղթե հին տուփով»։
1930-ական թվականներից սկսած՝ Մելնեքը լայն ճանաչում էր ձեռք բերել նաև որպես սիրված երգերի հեղինակ, որոնցից հիշատակության են արժանի հատկապես I'll Never Be the Same, Goody, Goody, I'm Through with Love երգերը։ Նրա հեղինակած If You Were Mine երգը Բիլլի Հոլիդեյի կատարմամբ 1935 թվականին դարձել է հիթ։ Ժամանակին չափազանց տարածված ու սիրված էին նաև Մելնեքի հեղինակած Pardon My Southern Accent, If I Had A Million Dollars, Eeny Meeny Miney Mo, Park Avenue Fantasy, Stairway To The Stars երգերը, «Մեղադրող կողմի վկան» (1957) և «Ոմանց դուր է գալիս» (1959) ֆիլմերի համար գրած երաժշտական կոմպոզիցիաները։


== Ծանոթագրություններ ==


== Արտաքին հղումներ ==
Scott Yanow, [Մեթի Մելնեք AllMusic կայքում Matty Malneck-Porträt] bei Allmusic
Գելանթաշի լեռնաշղթա

Գելանթաշի, լեռներ Թուրքիայում, Բյուրակն-Մնձուրյան լեռնահամակարգի արևելյան հատվածում, Էրզրում քաղաքից հարավ-արևմուտք, Եփրատի վտակ Թուզլուի ձախակողմյան և Արածանիի աջակողմյան Բինգոլ վտակների ջրբաժան շրջանում։ Ձգվում են արևմուտքից-արևելք ուղղությանբ, մոտ 7 կիլոմետր երկարությանբ։


== Ծանոթագրություններ ==
Մեծ Բրիտանիայի տնային առաջնություն 1899/1900

1897/1898 մրցաշրջանի Մեծ Բրիտանիայի տնային առաջնությունը տասնյոթերորդն էր։ Հաղթելով բոլոր հանդիպումներում, իններորդ անգամ հաղթողի տիտղոսը նվաճեց  Շոտլանդիայի հավաքականը։ Ուելսի և Անգլիայի հավաքականները բաժանեցին երկրորդ տեղը, իսկ իռլանդացիները եզրափակեցին մրցաշարային աղյուսակը։
Մրցաշարը մեկնարկեց  Շոտլանդիա- Ուելս խաղով, որում շոտլանդացիները 5։2 հաղթանակ տարան։ Ապա մրցապայքարը սկսեցին իռլանդացիները՝ կրելով 3 պարտություն։ Ուելսցիները ոչ-ոքի խաղացին անգլիացիների հետ և ավանդույթի համաձայն, մրցաշարի ելքը վճռվեց  Շոտլանդիա- Անգլիա խաղում, ուր շոտլանդացիները վստահորեն հաղթեցին 4։1 հաշվով և նվաճեցին չեմպիոնի տիտղոսը։


== Մրցաշարային աղյուսակ ==
Խ = Խաղ; Հ = Հաղթանակ; Ո = Ոչ-ոքի; Պ = Պարտություն; ԽԳ = Խփած Գնդակ; ԲԳ = Բաց Թողած Գնդակ; ԳՏ = Գնդակների Տարբերություն; Մ = ՄիավորԱղբյուր. 

Հաղթանակի համար շնորհվում էր 2 միավոր, ոչ-ոքիի համար՝ 1։


== Արդյունքներ ==


== Ռմբարկուներ ==
Աերոբիկա

Աերոբիկա, արագ քայլք, վազք, լող, հեծանվազբոսանք և այլ վարժաձևերի ու վարժությունների հատուկ համակարգ, որը նպաստում է մարդու առողջության ամրապնդմանն ու պահպանմանը։ Կարճ ժամանակամիջոցում աերոբիկան դարձել է ամենատարածված վարժաձևը։ «Աերոբիկա» տերմինը շրջանառության մեջ է դրել ամերիկացի նախկին վարորդ և ճանաչված բժիշկ Քենետ Կուպերը, որի «Նոր աերոբիկա» գիրքը ունեցել է մի քանի հրատարակություն, թարգմանվել բազմաթիվ լեզուներով։ Քենետ Կուպերի հետազոտությունների արդյունքների համաձայն մարդու օրգանիզմի վրա աերոբիկան դրական է ներգործում երեք հիմնական պահանջների բավարարման աերոբային ֆիզիկական բեռնվածության (երբ երկար ժամանակ անհրաժեշտություն է առաջանում առավել շատ թթվածին օգտագործել), ռացիոնալ սննդի և հուզականության ապահովման շնորհիվ։ Ներկայումս գոյություն ունեն նաև Սիդնեյ Ռոմի, Ջեյն Ֆոնդայի, Մառլեն Շարելի, Մոնիկա Միլդենբերգ Շվիտցի, Մերիի մեծ ճանաչում գտած ծրագրերը։ աերոբիկայի ծրագրերը հիմնականում կազմված են 10 բաղադրիչներից նախավար ժանք, ոտքերի, այնուհետև ձեռքերի և ուսագոտու դիմադրությամբ, իրանի, հատակի վրա պառկած դրությամբ, ող նաշարը ձգելուն ուղղված նստելատեղի մկանների և մկանների լարվածությունը թուլացնող վարժություններ։ Աերոբիկայի համալիրը կազմելիս անհրաժեշտ է հստակորեն պլանավորել օրգանիզմի վրա մեկ շաբաթվա ընթացքում ներգործող ֆիզիկական բեռնվածության ու հանգստի չափը։ Պարապմունքները (30-40 րոպե) նպատակահարմար է անցկացնել շաբաթական առնվազն 3 անգամ, վարժություններն սկսելով և ավարտելով դանդաղ տեմպով։ Ինքնազգացողությունը վատանալու դեպքում ծրագիրն անհրաժեշտ է պարզեցնել-թեթևացնել կամ որոշ ժամանակ ընդհատել պարապմունքները։ Հարկավոր է մշտական բժշկական ինքնավերահսկողություն չափել երակազարկի հաճախությունը։ Սնունդը հարկավոր է ընդունել պարապմունքից առնվազն 1-1,5 ժամ առաջ։
Ոսկե գեղմ (Սոչի)

«Ոսկե գեղմ» քանդակ (ռուս.՝ «Золото́е руно́»), խորհրդանշական կոմպոզիցիա, որը պատկերում է արգոնավորդների և ոսկե գեղմի մասին հայտնի հին հունական առասպելը։ Քանդակը գտնվում է Ռուսաստանի Կրասնոդարի երկրամասի Սոչի քաղաքի Կենտրոնական շրջանում՝ Սոչիի գեղարվեստի թանգարանի հարևանությամբ գտնվող Արվեստի հրապարակում։


== Պատմություն ==
Հուշարձանը բացվել է 2008 թվականի հունվարի 14-ին։ Այն ստեղծվել է 2005-2006 թվականներին։ Վիշապի հեղինակը նկարիչ  Յ. Մատուսովսկին է։ Կոմպոզիցիան ստեղծել է Սոչիի գեղարվեստի թանգարանի տնօրեն Պ. Խրիսանովը։ Կոմպոզիցիայի ընդհանուր քաշը 5 տոննա է։ Քանդակված գեղմը ոսկեզօծ է։ Հուշարձանը գտնվում է տեսախցիկների շուրջօրյա հսկողության ներքո։


== Նկարագրություն ==
Նրբագեղ սյուների միջև երկարությամբ ձգված է ոչխարի ոսկեձույլ մորթին, որը պահպանում է ահեղ վիշապը։ Հեղինակը քանդակում մարմնավորել է Հունաստանի պատմական միասնությունը օլիմպիական Սոչի քաղաքի հետ, հավատալով, որ առասպելը մարմնավորում է Սև ծովի ափին գտնվող հին հունական ծովագնացների իրական ասպատակությունները։


== Ծանոթագրություններ ==
Ճանապարհ ամպերի հետ

Ճանապարհ ամպերի հետ (ռուս.՝ По дороге с облаками), խորհրդային նկարված մուլտիպլիկացիոն ֆիլմ, որը նկարահանվել է ըստ Ալեքսանդր Կոստինսկու հեքիաթների։


== Սյուժե ==
Վագրի ձագը դժգոհ է ամպամած օրվանից. երկինքը ծածկված է ամպերով, և արևը չէ երևում։ Առույգ կապիկը նրան զբոսանքի է կանչում։ Ճանապարհին նրանք հանդիպում են իրենց ընկերներին՝ Խլուրդին ու Փղին, որոնք գնում են նրանց հետ զբոսնելու։ Այնուհետև նրանք հասնում են մի ջրամբարի, որտեղից դուրս են գալիս Գետաձին, Կոկորդիլոսը և կրիան, և նրանք նույնպես սկսում են զբոսնել նրանց հետ։ Կապիկը երգեր է երգում, իսկ ընկերները շարունակում են դրանք։ Քայլարշավը տևում է ամբողջ օրը, և նույնիսկ Վագրի տրամադրությունը փոխվում է։


== Հեղինակներ ==


== Վիդեոթողարկում ==
Մուլտֆիլմը DVD ձևաչափով բազմիցս վերաթողարկվել է մուլտֆիլմերի ժողովածուներում («Վագրիկը և նրա ընկերները», «Ահ, Դյուդյուկա», «Ամենափոքրերի համար», «Սիրելի երգեր», «Եղբայր Աղվեսն ու եղբայր Ճագարը» («Հյուր հեքիաթին» սերիա), «Վագրիկը և նրա ընկերները» («Մուլտհրավառություն» սերիա) «Բարի գիշեր, երեխաներ» (Շաբաթ 1-ին)։


== Տես նաև ==
Նվեր փղի համար


== Ծանոթագրություններ ==


== Գրականություն ==
Костинский Александр По дороге с облаками. — Стрекоза, 2004. — 80 с. — (Любимые герои). — ISBN 5-94563-660-6


== Արտաքին հղումներ ==
«Ճանապարհ ամպերի հետ» մուլտֆիլմը «Անիմատոր.ռու» կայքում
«Էկրան» ստեղծագործական միավորում
Ճանապարհ... Յուրի Բուտիրինի հետ. 2014 թվականի ապրիլի 11-ի հարցազրույց
Ընկերների երգը («Ճանապարհ ամպերի հետ» մուլտֆիլմի երգի բառերը)
Ռոզա Գրիգորյան (ճարտարապետ)

Անվան այլ կիրառումների համար տե՛ս՝ Ռոզա Գրիգորյան (այլ կիրառումներ)Ռոզա Հայկի Գրիգորյան (մարտի 13, 1904(1904-03-13), Դիլիջան, Երևանի նահանգ, Կովկասի փոխարքայություն, Ռուսական կայսրություն - մայիսի 30, 1988(1988-05-30), Երևան, Հայկական ԽՍՀ, ԽՍՀՄ), հայ ճարտարապետ։ Հայաստանի ճարտարապետների միության անդամ (1938)։ ՀԽՍՀ վաստակավոր շինարար։


== Կենսագրություն ==
Ռոզա Գրիգորյանը ծնվել է 1904 թվականին, Դիլիջան քաղաքում։ 1930 թվականին ավարտել է Երևանի պոլիտեխնիկական ինստիտուտը։ 1938 թվականից եղել է Հայաստանի ճարտարապետների միության անդամ։ Աշխատել է Ալեքսանդր Թամանյանի արվեստանոցում։ Մասնակցել է Երևան քաղաքի գլխավոր հատակագծի ստեղծման աշխատանքներին։
Մահացել է 1988 թվականին, Երևանում։


== Հիմնական աշխատանքներ ==
Դիլիջան քաղաքի գլխավոր հատակագիծը (1980)
Հայաստանի Վեդի, Մարտունի, Թալին քաղաքների նախագծեր
Արարատ, Բամբակաշատ, Վանաշեն, Ֆանտան գյուղերի նախագծեր
Արզնի առողջարանի նախագիծ
Արմավիր և Սպիտակ քաղաքների հրապարակների նախագծեր
Բնակելի տներ Ազիզբեկով, Սպիտակ և այլ քաղաքներում
Կալինինոյի շրջգործկոմ
ՀԽՍՀ-ում կառուցվող բնակելի տների տիպային նախագծեր


== Պարգևներ, մրցանականեր ==
Կին ճարտարապետների համամիութենական մրցույթի դափնեկիր, 1948
ՀԽՍՀ բարձրագույն խորհրդի նախագահության պատվոգիր, 1960
ՀԽՍՀ վաստակավոր շինարար


== Ծանոթագրություններ ==
Ֆընդըք (Էրունի գավառ)

Ֆընդըք, գյուղ Արևմտյան Հայաստանում, Բիթլիսի վիլայեթի Էրունի գավառակում:
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Բիթլիսի նահանգի հայաբնակ բնակավայրեր


== Ծանոթագրություններ ==
Սյուզեն Գոլդբերգ

Սյուզեն Գոլդբերգ (անգլ.՝ Susan Goldberg, 1960, Միչիգան, ԱՄՆ), ամերիկացի լրագրողուհի, 2014 թվականից` «National Geographic» թերթի գլխավոր խմբագիրը, առաջին կինը, որն զբաղեցրել է այդ պաշտոնը։


== Կենսագրություն ==
Սյուզան Գոլդբերգը մեծացել է Անն Արբորում։ Նրա խոսքերով, ««Seattle Post-Intelligencer» թերթում աշխատելու համար նա թողել է քոլեջը։ 1987 թվականին Գոլբերգը ավարտել է Միչիգանի համալսարանը։ Աշխատել է «Detroit Free Press», «Յու-Ես-Եյ Թուդեյ», «San Jose Mercury New», «The Plain Dealer» թերթերում, «Բլումբերգ» լրատվական գրոծակալությունում։ «Washingtonian» ամսագիրը նրան երկու անգամ ընդգրկել Է Վաշինգտոնի ամենաազդեցիկ կանանց ցուցակում (2013 թվականին և 2017):
2014 թվականի ապրիլին Գոլդբերգը նշանակվել է «National Geographic» ամսագրի գլխավոր խմբագիր՝ այդպիսով դառնալով այդ պաշտոնը զբաղեցնող առաջին կինը։ Նրա ղեկավարությամբ ամսագիրն արժանացել է Ջորջ Պոլկի մրցանակին (2014), երեք Ազգային ամսագրային մրցանակների (երկուսը` 2015 թվականին, մեկը` 2017-ին), արժանացել է Պուլիցերյան մրցանակի (2017)։
2016 թվականի ամսագրի հունվարյան համարը նվիրված էր գենդերային կարծրատիպերի թեմային, և շապիկին տեղադրված էր իննամյա տրանսգենդեր աղջկա լուսանկարը, ինչն առաջացրել է ընթերցողների բազմաթիվ դրական և բացասական արձագանքներ։ 2018 թվականի ապրիլյան համարը նվիրված էր ռասիզմի թեմային (շապիկին զետեղվել Է երկվորյակ քույրերի լուսանկարը, որոնցից մեկը սպիտակ է, մյուսը` սև), իսկ Գոլդբերգը խոստովանել է, որ նախկինում ամսագիրը հրապարակել է ռասիստական նյութեր։
Գոլդբերգը Մամուլի ազատության համար պայքարող լրագրողների կոմիտեի ղեկավար կազմում է, ինչպես նաև` Կանացի արվեստի ազգային թանգարանի վարչության անդամ է։
Սյուզան Գոլդբերգը Վաշինգտոնում ապրում է ամուսնու` անշարժ գույքի իրավաբան Ջեֆրի Էթնայրի հետ։


== Ծանոթագրություններ ==


== Արտաքին հղումներ ==
«Susan Goldberg»։ National Geofraphic (անգլերեն)։ Վերցված է 2019-03-04
Քոլեթ Խուրի

Քոլեթ Խուրի (1937, Դամասկոս, Սիրիայի և Լիբանանի ֆրանսիական մանդատ, Ֆրանսիայի գաղութներ, Ֆրանսիա), սիրիացի բանաստեղծ, գրականագետ և վիպագիր։ Նրա մեծ հայրը՝ Ֆարես ԱլԽուրին եղել է անկախության դարաշրջանի նախկին Սիրիայի վարչապետը։ Քոլեթ ԱլԽուրին գրում է արաբերենով, ֆրանսերենով և անգլերենով։ Նա դասախոսություններ էր տալիս Դամասկոսի համալսարանի գրականության ֆակուլտետում։ Նաև, իր ուսումնական օրերից սկսած, աշխատել է սիրիական և արաբական մամուլում։


== Կենսագրություն ==
Ծնվել է 1931 թվականին՝ Դամասկոսում։ Նախնական կրթությունը ստացել է «Բեզանսյոնի մայրապետների» դպրոցում և ավագ դպրոցը ավարտել է Դամասկոսի արաբական ֆրանսիական ինստիտուտում։ Այնուհետև սովորել է իրավաբանություն Բեյրութի ճիզվիտական համալսարանում, հետո իր բարձրագույն կրթությունը շարունակեում է Բեյրութի Սբ. Հովսեփ համալսարանում, ապա Դամասկոսի համալսարանում և վաստակում է ֆրանսերեն լեզվի ու գրականության բարձրագույն կրթության դիպլոմ։ Եղել է պատմության և վեպի ասոցիացիայի անդամ։ Նա գրում է բանաստեղծություններ և վեպեր, ներկայումս գրականության խորհրդատու է Սիրիայի Արաբական Հանրապետությունում։


== Հայտնի գործերը ==
Քսան տարի (1957) (ֆրանսերեն բանաստեղծություն)
Օրեր նրա հետ (1959) (վեպ)
Ցնցում (1960) (ֆրանսերեն բանաստեղծություն)
Մեկ գիշեր (1961) (վեպ)
Ես և հեռավորությունը (1962) (ներառում է 9 պատմվածք)
Էություն (1968) (պատմություն)
Դամասկոսը իմ մեծ տունը (1969) (պատմություն)
Էգ բառը (1971) (ներառում է 9 պատմվածք)
Եվ անցավ ամառը (1975) (վեպ)
Ամենաթանկ գոհարը աշխարհում (1975) (թատերգություն ժողովրդական բարբառով)
Օրերի Ընթացքում (1978-1979) (վեպ)
Լուսավոր Օրերը (1984) (պատմվածքներ)
Ֆարես ԱլԽուրիի թղթերը; Առաջին գիրքը (1989)
Ֆարես ԱլԽուրիի թղթերը; Երկրորդ գիրքը (1997)
Կին (2000) (պատմվածքներ)
Իմ մատները կշոշափեն արևը (2002)
Ապագայի հուշերը (1) (2002) (հոդվածների հավաքածու)
Ապագայի հուշերը (2) (2003) (հոդվածների հավաքածու)
Անկյուններում հեքիաթներ (2003) (պատմվածքների հավաքածու)
Սիրո և պատերազմի տարիներ (2006) (հոդվածներ և պատմվածքներ)
Հանդիպումների բույրը (2008) (պատմվածքներ)
Կրավչենկովո (գյուղ, Բելոպոլիեի շրջան)

Անվան այլ կիրառումների համար տե՛ս՝ ԿրավչենկովոԿրավչենկովո (ուկրաիներեն՝ Кравченкове), գյուղ Ուկրաինայի Սումիի մարզի Բելոպոլիեի շրջանում։
2001 թվականի տվյալներով Կրավչենկովո գյուղում բնակվում էր 16 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Զարմայր Աշրաֆյան

Զարմայր Անդրեասի Աշրաֆյան (մարտի 15, 1898(1898-03-15), Լեռնապատ, Ալեքսանդրապոլի գավառ, Երևանի նահանգ, Կովկասի փոխարքայություն, Ռուսական կայսրություն - 1936), հայ և ուկրաինական պետական և կուսակցական աշխատող, իրավաբան, Հայաստանի Խորհրդային Սոցիալիստական Հանրապետության դատախազ (1927-1929)։


== Կենսագրություն ==
1917 թվականին ավարտել է Թիֆլիսի 6-րդ արական գիմնազիան։ 1919 թվականին ընդունվել է Թիֆլիսի համալսարանի պատմա-բանասիրական ֆակուլտետը, սակայն այն չի ավարտել։ Հայաստանում խորհրդային կարգերի հաստատումից հետո զբաղեցրել է տարբեր պաշտոններ։ 1927-1928 թթ. եղել է Հայաստանի գերագույն դատարանի նախագահ։ 1932 թվականին ավարտել է Մոսկվայի Կարմիր պրոֆեսուրայի ինստիտուտը։ Եղել է Հայաստանի լուսավորության նախարար, 1935-1936 թթ.` Ուկրաինայի Կարմիր պրոֆեսուրայի ինստիտուտի տնօրեն, այնուհետև՝ Ուկրաինայի Կուսակցության Կենտրոնական կոմիտեի մշակույթի և պրոպագանդայի բաժնի վարիչ։ 1932-1934 թվականներին Երևանի պետական համալսարանի իրավա-տնտեսագիտական ֆակուլտետում դասախոսել է իրավաբանական առարկաներ։ 
Համահեղինակ է ռուսերենով լույս տեսած «ԽՍՀՄ քրեական իրավունք» գրքի։ Նահատակվել է 1936 թվականին 38 տարեկանում։


== Ծանոթագրություններ ==
Love Me (երգ, Լիլ Ուեյն)

«Love Me» (ի սկզբանե կոչվել է «Bitches Love Me»), ամերիկացի ռեփեր Լիլ Ուեյնի երգն է, համագործակցությամբ ռեփերներ Դրեյքիի և Future-ի հետ։ Այն թողարկվել է 2013 թվականի հունվարի 18-ին որպես Լիլ Ուեյնի՝ «I Am Not a Human Being II» անվանումը կրող տասներորդ ստուդիական ալբոմի երրորդ սինգլ։ Երգը գրվել է Լիլ Ուեյնի, Դրեյքի, Future-ի, Mike Will Made It-ի և «A+»-ի կողմից։


== Տեսահոլովակ ==
Երգի տեսահոլովակը, որի ռեժիսորն է Հաննա Լաքս Դևիսը, նկարահանվել է 2013 թվականի հունվարի վերջին Լոս Անջելեսում։ Տեսահոլովակի պրեմիերան կայացել է փետրվարի 14-ին MTV-ի եթերում, ինչպես նաև տեղադրվել է Լիլ Ուեյնի VEVO ալիքում։


== Հիթ շքերթներ ==


=== Շաբաթական հիթ շքերթներ ===


=== Տարեվերջի հիթ շքերթներ ===


== Ծանոթագրություններ ==


== Արտաքին հղումներ ==
Երգի տեսահոլովակը YouTube-ում
Քշիշտոֆ Կոմեդա

Քշիշտոֆ Կոմեդա (լեհ.՝ Krzysztof Komeda, իսկական ազգանունը Trzciński, ապրիլի 27, 1931(1931-04-27) կամ ապրիլի 27, 1937(1937-04-27), Պոզնան, Լեհաստանի Երկրորդ Հանրապետություն - ապրիլի 23, 1969(1969-04-23), Վարշավա, Լեհաստանի Ժողովրդական Հանրապետություն), լեհ դաշնակահար և կոմպոզիտոր, որը համարվում է ջազ ազգային դպրոցի նախահայրը։ Երաժշտություն է գրել մոտ 70 ֆիլմերի համար։


== Կենսագրություն ==

Կրթությամբ ականջաբան է։ Առաջին անգամ ճանաչվել է 1956 թվականին Սոպոտում անցկացված Առաջին ջազային փառատոնի ժամանակ։
1956-1962 թվականներին հաջողությամբ մասնակցել է երաժշտական փառատոների Մոսկվայում, Գրենոբլում և Փարիզում։ Նրան իսկական հաջողություն բերեց Astigmatic ալբոմը (1965) և երաժշտությունը, որը գրված էր Ռոման Պոլանսկիի այնպիսի ֆիլմերի համար, ինչպիսիք են «Դանակ ջրում», «Փակուղի», «Վամպիրների պարահանդես»։
Այլ աշխատություն՝ — Ընդհատված թռիչք (1964)։
1968 թվականից բնակվում էր Լոս Անջելեսում, որտեղ գրել է երաժշտություն Ռոման Պոլանսկիի «Ռոզմարի երեխան և Բազզա Կուլիկայի «Խռովություն» ֆիլմերի համար։ Նույն թվականի դեկտեմբերին, գրող Մարեկ Հլասկոյի հետ վերադառնալով տուն, ալկոհոլի ազդեցության տակ լինելով, Քշիշտոֆը բլուրից պատահաբար ցած է ընկել՝ ստանալով ուղեղի ծանր ցնցում, որի արդյունքում շուտով ընկել է կոմայի մեջ։ Նրան ուղարկել են Վարշավա, սակայն նա մահանում է։


== Հիշողություններ ==
Սլուպսկում ամեն տարի ի հիշատակ Քշիշտոֆ Կոմեդայի ջազային կոմպոզիտորների փառատոն է անցկացվում։


== Ծանոթագրություններ ==


== Արտաքին հղումներ ==
Քշիշտոֆ Կոմեդա(անգլ.) Allmusic կայքում
Վիլնոյի գաոն

Էլիյահու բեն Շլոմո Զալման, ավելի հայտնի է որպես Դեռ վիլներ գոեն – Վիլնոյի գաոն, ինչպես նաև որպես Հա-գաոն հե-հասիդ – Բարեպաշտ գաոն, Էլիյահու Գաոն, Հա-Գրա (1720, Սելեց (այժմ՝ Բրեստի ամրոց), Բրեստի վոևվոդություն, Լիտվական մեծ իշխանություն — 1797, Վիլնո, Ռոսական կայսրություն), հրեա ռաբբի, կաբալիստ և հասարակական գործիչ, ուղղափառ հրեականության նշանավոր հեղինակություններից մեկը։ Հուդայականությունում միսնագդիմական (կամ լիտվական) ուղղության հիմնադիր։ «Գաոն» բառը եբրայերենից թարգմանաբար նշանակում է «հանճար»։


== Ծանոթագրություններ ==


== Արտաքին հղումներ ==
Վիլնոյի գաոնը «Կատարյալ չափ» գրքում
Իվոտկա (գյուղ, Յամպոլի շրջան)

Անվան այլ կիրառումների համար տե՛ս՝ Իվոտկա (այլ կիրառումներ)Իվոտկա (ուկրաիներեն՝ Івотка), գյուղ Ուկրաինայի Սումիի մարզի Յամպոլի շրջանում։
2001 թվականի տվյալներով Իվոտկա գյուղում բնակվում էր 27 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Կոկոլովո

Կոկոլովո (ուկրաիներեն՝ Коколове), գյուղ Ուկրաինայի Կիրովոգրադի մարզի Դոբրովելիչկովի շրջանում։
2001 թվականի տվյալներով Կոկոլովո գյուղում բնակվում էր 29 մարդ։ Բնակավայրը զբաղեցնում է 0,937 կմ² տարածք։ Բնակչության խտությունը կազմում էր 30,95 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Փիթեր Ֆինչ

Ֆրեդերիկ Ջորջ Փիթեր Ինգլ Ֆինչ (անգլ.՝ Frederick George Peter Ingle Finch, սեպտեմբերի 28, 1916(1916-09-28)[…], Հարավային Կենսինգտոն - հունվարի 14, 1977(1977-01-14)[…], Բևերլի Հիլզ, Լոս Անջելես շրջան, Կալիֆոռնիա, ԱՄՆ), ավստրալիացի դերասան, այն երկու դերասաններից մեկը, որ արժանացել է «Օսկար» մրցանակի հետմահու («Հեռացանց» ֆիլմի համար)։


== Ֆիլմագրություն ==


== Ծանոթագրություններ ==


== Արտաքին հղումներ ==
Փիթեր Ֆինչ (անգլ.) Internet Movie Database կայքում
Peter Finch’s Gravesite
Փիթեր Ֆինչը National Film and Sound Archive-ում(չաշխատող հղում)
Նիկոլաս Բուրդիսսո

Նիկոլաս Անդրես Բուրդիսսո (իսպ.՝ Nicolás Andrés Burdisso; ապրիլի 12, 1981(1981-04-12)[…], Ալտոս դե Չիպիոն, Սան Խուստո, Կորդոբա, Կորդովա, Արգենտինա), արգենտինացի ֆուտբոլիստ, Արգենտինայի հավաքականի և Ջենոա ֆուտբոլային ակումբի պաշտպան։ Նիկոլասի կրտսեր եղբայրը Գիլյերմոն հանդես է գալիս արգենտինական Բոկա Խունիորս ակումբում։


== Կարիերա ==
Նիկոլաս Բուրդիսսոն իր պրոֆեսսիոնալ կարիերան սկսել է 1999 թվականին արգենտինական Բոկա Խունիորս ակումբում։ Հինգ մրցաշրջանների ընթացքում նվաճել է 7 գավաթներ, ներառյալ 3 Լիբերտադորեսի և 2 Միջմայրցամաքային գավաթները։ Այս ամենից հետո 2004 թվականին 3, 5 միլիոն եվրոյի դիմաց տեղափոխվեց իտալական Ինտեր, կնքելով 4 տարվա պայմանագիր, մինչև 2008 թվականի հունիսի 30-ը։
2010 թվականի օգոստոսի 28-ին ֆուտբոլիստը կնքեց 4 տարվա պայմանագիր իտալական մեկ այլ ակումբի՝ Ռոմայի հետ։


== Նվաճումներ ==
Ակումբային Բոկա Խունիորս

Արգենտինայի չեմպիոն (2)՝ 2000 (Ապերտուրա), 2003
Լիբերտադորեսի գավաթակիր (3)՝ 2000, 2001, 2003
Միջմայրցամաքային գավաթի հաղթող (2)՝ 2000, 2003 Ինտեր

Իտալիայի չեմպիոն՝ 2005-06, 2006-07, 2007-08, 2008-09
Իտալիայի գավաթակիր՝ 2005, 2006
Իտալիայի սուպերգավաթակիր՝ 2005, 2006, 2008Ազգային Արգենտինայի երիտասարդական հավաքական

Երիտասարդների աշխարհի առաջնության հաղթող՝ 2001 Արգենտինայի օլիմպիական հավաքական

Օլիմպիական չեմպիոն՝ 2004 Արգենտինայի հավաքական

Կոպպա Ամերիկայի եզրափակչի մասնակից՝ 2007ԱնձնականԻտալիայի գավաթի լավագույն ռմբարկու՝ 2006-07 (4 գոլ)


== Ծանոթագրություններ ==


== Արտաքին հղումներ ==
Անհատական պրոֆիլը Ռոմայի պաշտոնական կայքում
Լորեո

Լորեո (իտալերեն՝ Loreo), կոմունա Իտալիայում։ Գտնվում է Վենետո մարզում՝ Ռովիգո գավառում։
Բնակչությունը կազմում է 3714 մարդ, խտությունը՝ 95 մարդ/կմ²։ Զբաղեցնում է 39 կմ² մակերես։ Փոստային ինդեքս՝ 45017, հեռախոսային կոդ՝ 0426։
Լորեոն սահմանակից է Ադրիա, Կավարձերե, Չիոգիա, Պորտո Վիրո, Ռոզոլինա, Տալիո դի Պո մունիցիպալիտետներին։
Օգոստոսի 15-ին կոմունայում հատկապես նշվում է Սուրբ Աստվածածնի Վերափոխման տոնը։


== Ծանոթագրություններ ==
Մեթյու Մակքոնահի

Մեթյու Մակքոնահի (անգլ.՝ Matthew McConaughey, նոյեմբերի 4, 1969(1969-11-04)[…], Uvalde, Տեխաս), ամերիկյան դերասան է, սցենարիստ, ռեժիսոր և պրոդյուսեր։ Գլխավոր դերեր տարել է 1990-ական թվականներին և առավել հայտնի իր դերակատարումներում այնպիսի ռոմանտիկ կատակերգություններում, որպիսիք են «Հիմարների ոսկին», «Հարսանեկան իրարանցում» և «Նախկին ընկերուհիների ուրվականները» ֆիլմերը։
2014 թվականին «Գնորդների դալլասյան ակումբ» ֆիլմի համար ստացել է Օսկար և Ոսկե Գլոբուս։


== Կենսագրություն ==
Մեթյու Մաքկոնահին ծնվել է 1969 թվ. նոյեմբերի 4-ին Տեխասում և եղել է ընտանիքի կրտսեր որդին։ Նրա մայրը, Մերի Քեթլին աշխատել է որպես դաստիարակչուհի մանկապարտեզում, իսկ ավելի ուշ սկսել է գրել։ Նրա հայրը, Ջեյմս Դոնալդ Մաքկոնահին, բենզալցակայանի սեփականատեր է եղել։ Մեթյուն ունի շոտլանդական, անգլիական, իռլանդական, շվեդական և գերմանական արմատներ։ Նա մեծացել է Լոնգվիու քաղաքում։ Ավարտել է դպրոցը 1988 թ.-ին և ընդունվել է Տեխասի համալսարան՝ հստակ մտադրություն ունենալով դառնալ իրավաբան։ Մեկ տարի սովորել է Ավստրալիայում փոխանակման ծրագրի միջոցով։ Իր վերջին քննություններից մեկից առաջ նա ոգեշնչված է եղել Օգ Մանդինոյի «Աշխարհի մեծագույն վաճառականը» գրքով և որոշել է փոխել մասնագիտությունը և դառնալ կինեմատոգրաֆ։


== Անձնական կյանք ==
Դերասանը 2012 թ.-ի հունիսի 9-ին ամուսնացել է բրազիլուհի մոդել Կամիլա Ալվեսի հետ։ Նրանք միասին դաստիարակում են իրենց երեք երեխաներին՝ Վիդային, Լեվիին և Լիվինգստոնին։


== Ֆիլմագրություն ==


=== Դերակատարումներ ===


=== Պրոդյուսեր ===


=== Ռեժիսոր ===


=== Սցենարիստ ===


== Ծանոթագրություններ ==
Ֆուտբոլի Բելառուսի Սուպերգավաթ 2014

Ֆուտբոլի Բելառուսի Սուպերգավաթ 2014, ֆուտբոլի Բելառուսի Սուպերգավաթի 5-րդ խաղարկումն է, որն անցկացվել է 2014 թ. մարտի 15-ին Մինսկ քաղաքի «Ֆուտբոլային մանեժ» մարզադաշտում։ Եզրափակիչ խաղում միմյանց դեմ մրցում էին 2012/13 մրցաշրջանի հաղթող «ԲԱՏԷ» և 2012/13 մրցաշրջանի գավաթակիր Մինսկ քաղաքի «Մինսկ» ակումբները։ «ԲԱՏԷ» ակումբը 1:0 հաշվով հաղթանակից հետո չորրորդ անգամ իր պատմության մեջ նվաճում է Սուպերգավաթը։ Գոլի հեղինակ է դառնում ակումբի նորեկ սերբ պաշտպան Ֆիլիպ Մլադենովիչը։


== Խաղ ==


== Խաղի վիճակագրություն ==


== Ծանոթագրություններ ==


== Հղումներ ==
Младенович удивляет
Суперкубок. Мартовские иды
Burn It Down

«Burn It Down» (անգլ. թարգմանաբար՝ «Ամբողջովին այրել» ), Լինկին Պարկի ռոք-խմբի «Living Things» հինգերորդ ալբոմի առաջին սինգլը, որը թողարկվել է 2012 թվականի ապրիլի 16-ին։


== Նախապատմություն և թողարկում ==
2012 թվականի մարտի 24-ին «AllAccess Music Groupը» հայտարարել է, որ Լինկին Պարկի նոր սինգլը կոչվելու է «Burn It Down», և այն թողարկվելու է 2012 թվականի ապրիլի 16-ին։ Չնայած, որ տեղեկատվությունը հեռացվել է ընկերության կայքից, մարտի 28-ին Viddy և YouTube խմբի պաշտոնական ալիքներում հայտնվել Է տեսագրություն, որտեղ Մայք Շինոդան հաստատել է թողարկման ամսաթիվը և սինգլի անվանումը։ Ապրիլի 4-ին սինգլը ինտերնետում է հայտնվել շատ վատ որակով։
Ապրիլի 11-ին «Warner Music Germanyն» հայտնել է, որ «Burn It Down» սինգլը թողարկվելու է Մոսկվայի ժամանակով 17:00-ին և հասանելի է լինելու iTunes-ում ներբեռնելու համար։ Ապրիլի 12-ին «SONiC 102.9» ռադիոյում ներկայացվել է սինգլի 30 վայրկյանանոց հատվածը։
Ապրիլի 13-ին «burnitdown.linkinpark.com» կայքում խաղ է հայտնվել, որի ընթացքում հնչել է «Burn It Down» սինգլը։
Ապրիլի 16-ին YouTube-ում Լինկին Պարկի պաշտոնական ալիքում կայացել է սինգլի նախընտրական թողարկումը։ Ինչպես նաև սինգլը հնարավոր է լսել Լինկին Պարկի պաշտոնական կայքում։
Ապրիլի 16-ին Մոսկվայի ժամանակով 17:00-ին կայացել է «Burn It Down» սինգլի պրեմիերան՝ ամերիկյան 4 ռադիոկայաններում՝ Modern Rock 98.7, Q103 Albany, LIVE 105, KROQ 106.7: Ռուսաստանում սինգլի պրեմիերան կայացել է նաև 17:00-ին «Եվրոպա Պլյուս Սանկտ Պետերբուրգ» ռադիոկայանում։


== Տեսանյութ ==
«Burn It Down» երգի նկարահանումները, որի ռեժիսորը եղել է Ջո Հանը, տեղի է ունեցել մարտի 27-29-ը։
Առաջին անգամ տեսահոլովակի կադրերը հայտնվել են NBA 2012-ի փլեյ-օֆֆի պրոմոհոլովակում, որը թողարկվել էր դեռևս տեսահոլովակի պաշտոնական թողարկումից առաջ։
Տեսահոլովակի պրեմիերան կայացել է մայիսի 24-ին ամերիկյան MTV-ում՝ «MTV First» ծրագրի շրջանակներում։


== Համերգային ելույթներ ==
Խումբը սինգլը ներկայացրել է 2012 թվականի մայիսի 16-ին «Third Encore Rehearsal Studios-ում» (Կալիֆորնիա)։ Խումբը նաև «Billboard Music Awards» 2012-ի ժամանակ հանդես է եկել «Burn It Down» երգով։


== Կոմպոզիցիաների ցանկ ==
Digital Download iTunes


== Հիթ-շքերթներ ==


== Ծանոթագրություններ ==


== Արտաքին հղումներ ==
«Burn It Down» պաշտոնական կայքում
Пре-релиз сингла «Burn It Down» ՅուԹյուբում
Եբրայական գրքի շաբաթ

Եբրայական գրքի շաբաթ (եբրայերեն՝ ‏שבוע הספר העברי‏‎‎), ամենամյա մշակութային միջոցառում Իսրայելում։


== Պատմություն ==
Եբրայերեն գրականության օրերը պարբերաբար նշելն սկսվել է Պաղեստինում Բրիտանյան մանդատի օրոք, երբ 1926 թվականին ձեռնարկատեր և հասարակական գործիչ Բրախա Պելին մեկօրյա գրքի տոնավաճառ էր կազմակերպում Թել Ավիվի Ռոտշիլդ բուլվարում։
Այժմ եբրայական գրքի շաբաթն Իսրայելում համազգային մասշտաբով անցկացվում է ամեն տարի հունիսին։ Այդ ժամանակ ամբողջ երկրով անց են կացվում գրքերի տոնավաճառներ, հրատարակչական ընկերությունները վաճառում են իրենց գրքերը զեղչերով։ Զեղչերի ժամանակաշրջանն Իսրայելի գրախանութներում կարող է տևել նույնիսկ մինչև մեկ ամիս։ Վերջին տարիներին Եբրայական գրքի շաբաթը տևում է մինչև տասը օր։

Բացի վաճառքից, Շաբաթվա ընթացքում անցկացվում են տարբեր միջոցառումներ, որոնք կապված է լինում եբրայերեն գրականության հետ, օրինակ, հանդիպում հեղինակների հետ և հրապարակային ընթերցումներ։ Շաբաթվա ընթացքում նաև անցկացնում է Իսրայելի ճաաչված Սապիր գրական մրցանակի մրցանակաբաշխության պարգևատրման արարողությունը։ Շաբաթվա միջոցառումները լուսաբանվում են իսրայելական լրատվամիջոցներով։
Երուսաղեմում շաբաթվա հիմնական միջոցառումները կազկակերպվում են Իսրայելի թանգարանում, Ազատության զանգի զբոսայգում, Սաֆրիի հրապարակում և Իսրայելի հին կայարանում, Թել-Ավիվում միջոցառումներն անց են կացվում Ռաբինի հրապարակում։


== Ծանոթագրություններ ==
Բողազքեսան

Բողազքեսան, գյուղ Արևմտյան Հայաստանում, Վանի վիլայեթի Արճակի գավառակում։ Գտնվում էր Վան քաղաքից 55 կմ հյուսիս֊արևելք, Սև ջուր գետակի ձախակողմյան վտակներից մեկի ափին։


== Պատմություն ==
Գյուղի հայերը խիզախ տղամարդիկ էին․ նրանք մասնակցել են 1890-ականների և 1915-1916 թվականների ազատագրական֊ինքնապաշտպանական մարտերին։ Հայ բնակչությունը բռնությամբ տեղահանվել է 1915 թվականի Մեծ եղեռնի ժամանակ։


== Բնակչություն ==
1850-ական թվականներին ուներ 159 բնակիչ, 1909-ին՝ 20 տուն հայ բնակիչ։ 1914 թվականին ուներ 320 հայ և քուրդ բնակիչ։


== Տնտեսություն ==
Զբաղվում էին երկրագործությամբ, անասնապահությամբ։


== Պատմամշակութային կառույցներ ==
Գյուղն ուներ Ս․ Աստվածածին անունով հայկական եկեղեցի։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն


== Տես նաև ==
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Ծանոթագրություններ ==
Ստարիե Բալգազի

Ստարիե Բալգազի (ռուս.՝ Старые Балгазы, բաշկիրերեն՝ Иҫке Балғажы), գյուղ Ռուսաստանի Բաշկորտոստան հանրապետության Միյակինսկի շրջանի կազմում։
Բնակչությունը 2009 թվականին գրանցված տվյալներով կազմում էր 98 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Վրաստանի բնակչություն

Վրաստանի բնակչության ընդհանուր թիվը կազմում է 3,729,500 մարդ՝ 2015 թվականի հունվարի 1-ի դրությամբ։ 2014 թվականի հունվարի 1-ի դրությամբ կազմել է 4,490,500 մարդ, իսկ 2013 թվականի հունվարի 1-ի դրությամբ եղել է 4,483,800 մարդ։
Տղամարդիկ Վրաստանում կազմում են ընդամենը 47,7%, իսկ կանայք 52,3%։ Տղամարդկանց միջին տարիքը կազմում է 70 տարի, իսկ կանանցը 78 տարի, իսկ ընդհանուր միջին տարիքը կազմում է 74 տարի։


== Ուրբանիզացիա ==
Քաղաքացիական բնակչություն, 2002 թվականի դրությամբ, ուրբանիզացիան ընդհանուր բնակչության մեջ կազմել է 52,3 %-ը։ Այդ տոկոսը կազմում է 2284,8 մարդ, որոնցից 1081,7 հազար մարդ ապրում է Թբիլիսիում, 186 հազարը՝ Կուտասիայում, 121 հազարը՝ Բաթումում, 116 հազարը՝ Ռուստավի, 68 հազարը՝ Զուգդիդիում, 49 հազարը՝ Գորիում, 47 հազարը՝ Փոթիում, 29 հազարը՝ Սամտրեդիայում, 28 հազարը՝ Խաշուրիում, 28 հազարը՝ Սենակիում, 24 հազարը՝ Զեստաֆոնիում, 21 հազարը՝ Տելավիում։


== Տես նաև ==
Վրաստան
Վրաստանի աշխարհագրություն


== Աղբյուրներ ==
Zhvania, Irakli: "Housing in Georgia" in the Caucasus Analytical Digest No. 23
Մեզմայ (այլ կիրառումներ)

Մեզմայ, կարող է վերաբերել՝

Մեզմայ - գյուղ Ռուսաստանի Դաշնության Կրասնոդարի երկրամասի Ապշերոնսկի շրջանի կազմում
Մեզմայ - գետ Ռուսաստանում
Քարե կամուրջ (Ռեգենսբուրգ)

Անվան այլ կիրառումների համար տե՛ս՝ Քարե կամուրջ (այլ կիրառումներ)
Քարե կամուրջ (գերմ.՝ Die Steinerne Brücke), Դանուբ գետի վրայով ուղանցույց կամուրջ է Ռեգենսբուրգ քաղաքում։ Կառուցվել է Լյուդովիկոս VII-ի հրամանով 1135-1145 թվականներին, Երկրորդ խաչակրաց արշավանքին նպաստելու համար։ Կամուրջը հանդիսացել է XII-XIII դարերի մի շարք քարե կամուրջների նախատիպ։ Կամուրջը զարդարող տղայի արձանը (Bruckmandl) տեղադրվել է 1446 թվականին։ Նոր՝ այժմ գոյություն ունեցող տարբերակը թվագրված է 1854 թվականի ապրիլի 23-ով։

Քարե կամուրջը 1630-ական թվականներին
		
		
		
		
Քարե կամուրջը այժմ
		
		
		
		


== Ծանոթագրություններ ==


== Ծանոթագրություններ ==
Արփա

Անվան այլ կիրառումների համար տե՛ս՝ Արփա (այլ կիրառումներ)Արփա, Արևելյան Արփաչայ, Արփանյալ, Արփաչայ, Ձորագետ, Ջերմ, գետ Հայաստանի Վայոց ձորի մարզում և Ադրբեջանի Նախիջևանի Հանրապետության տարածքում, Արաքսի ձախ վտակը։
Սկիզբ է առնում Թեքսարի լեռների հորդառատ աղբյուրներից 3200 մ բարձրությունից։ Ջերմուկ քաղաքից թեքում է հյուսիս-արևելք և հոսում է Շարուրի դաշտով։ Վերին հոսանքում գետը դանդաղահոս է, բայց դեռ չհասած Ջերմուկին՝ դառնում է արագահոս և, ճեղքելով Վարդենիսի լեռնալանջերը, գահավիժում է անտառապատ խոր կիրճը։ Ջերմուկից ներքև Արփան հոսում է գալարումներով և իր ընթացքը մերթ արագ, մերթ դանդաղ շարունակում է մինչև Արենի գյուղը։ Ստորին հոսանքում Արփան բաժանվում է բազմաթիվ մեծ ու փոքր առուների և ամռան ամիսներին ամբողջովին օգտագործվում է դաշտերն ու այգիները ոռոգելու համար։ Արաքսի մեջ է թփվում Նախիջևանի Հանրապետության տարածքում։ Ընդհանուր առմամբ հոսում է հյուսիս-արևելք–հարավ-արևմուտք ուղղությամբ։
Երկարություն 128 կմ է (Հայաստանում 90 կմ), ջըրհավաք մակերեսը՝ մոտ 2600 կմ²։ Սնումը հիմնականում ձնաանձրևային է (57%), հորդանում է ապրիլ–հունիսին, առավել չափով՝ մայիսին։ Տարեկան միջին ծախսը՝ 21,6 մ³/վ (Արենի), հասնում է 22 մ³/վ, առավելագույնը՝ 146 մ³/վ, նվազագույնը՝ 6,2 մ³/վ։ Տարեկան հոսքը՝ 682 մլն․ մ³։
Վերին հոսանքում գտնվում են Ջերմուկ առողջարանը և համանուն ջրվեժը։ Ջուրն օգտագործվում է ոռոգման և էլեկտրաէներգիա ստանալու համար։ Այստեզ կառուցված են Բարձրունոյւ, Ազատեկի և Արփի ջրհան կայանները։ 1981 թ շահագործման է հանձնվել Արփա—Սևան ջրատարը, որի գլխամասում սաեղծվել է Կեչուտի ջրամբար թունելը։ Արփայի վրա կառուցված են Ջերմուկի, Ազատեկի, Եղեգնաձորի և Արենիի ՀԷԿ-երը։ 1979-83 թթ. գետի վրա՝ Գյումուշլու բանավանի մոտ, կառուցվել է մոտ 180 միլիոն ջրատարողունակությամբ ջրամբար։
Հնում սովորաբար կոչվեչ է Արփանյալ, իսկ վերին հոսանքը՝ Ջերմ։
Ագարակաձորի մոտ Արփայի վրա կանգուն է և բանուկ XIII դ կառուցված միակամար կամուրջը։
Վտակներից են՝ ձախ կողմից Դարբ, Գնիշիկ, աջից՝ Հերհեր, Եզեգիս, Ելփին։  Նախիջևանի տարածքներում Արփան սնում էն նրա Ջաղազուր, Յայջի և Ակոռի ոչ մեծ գետակները։


== Պատկերասրահ ==

		
		


== Ծանոթագրություններ ==
Վյազմա (Դնեպրի վտակ)

Վյազմա (ռուս.՝ Вязьма), գետ Ռուսաստանում (Սմոլենսկի մարզ)։


== Աշխարհագրություն ==
Վյազմա գետը սկիզբ է առնում Սմոլենսկի բարձրավայրից և թափվում է Դնեպր (գետ)։ Գետը պատկանում է Սև ծովի ավազանին։ Գետի ափին են գտնվում Վյազմա քաղաքը։


== Հիդրոգրաֆիա ==
Վյազմա գետի երկարությունը կազմում է 147 կմ, ավազանի մակերեսը՝ 1350 կմ2 է։


== Վտակներ ==
Վյազմա գետի վտակներն են աջից՝ Ժուտենկա, Բեբրյա, Սարոգոշչ, Բորովկա, Բիստրեն, Լուժնյա, ձախից՝ Բոլդան, Նովոսյոլկա գետերը։
Կայծեր (թերթ, Լիոն)

Անվան այլ կիրառումների համար տե՛ս՝ Կայծ (այլ կիրառումներ)«Կայծեր» շաբաթաթերթ, հայալեզու քաղաքական, հասարակական և գրական շաբաթաթերթ։ Լույս է տեսել 1933-1935 թվականներին, Լիոնում։ Խմբագրական կոլեգիա։ Ներկայացրել է Խորհրդային Հայաստանի տնտեսական և մշակութային կյանքը, փորձել աջակցել սփյուռք-հայրենիք կապերի ամրապնդմանը։ Անդրադարձել է բանվորական շարժմանը և գործազրկության խնդրին, ազգայնական կուսակցությունների գործունեությանը, արտացոլել ֆրանսահայերի վիճակը, ՀՕԿ-ի մասնաճյուղերի և հայրենակցական միությունների աշխատանքները, բարձրացրել ներգաղթի հարցը։ «Կայծեր»-ը լուսաբանել է նաև ժամանակի միջազգային իրավիճակը։

Գրական-գեղարվեստական բաժնում տպագրել է հայ, ռուս խորհրդային և արտասահմանյան հեղինակների գործեր։
Ռակովնիկի շրջան

Ռակովնիկի շրջան (չեխ․՝ okres Rakovník), շրջան Չեխիայի Կենտրոնական Բոհեմիայի երկրամասում։ Վարչական կենտրոնն է Ռակովնիկ քաղաքը։ Տարածքը 851,57 կմ² է։ Բնակչությունը 2020 թ. տվյալներով կազմում է 109 958 մարդ։ Շրջանի կազմի մեջ է մտնում 83 համայնք


== Ծանոթագրություններ ==
Բրազիլահայ մամուլ

Բրազիլիայում ցայսօր հրատարակվել են շուրջ 15 անուն հայկական պարբերականներ, մեծ մասը՝ Սան Պաուլոյում։ Առաջինը հնչակյան ուսանող, միության պաշտոնական «Կայծ» (1933-1937) ազգային, գրական-գեղարվեստական, մարզ, երկշաբաթաթերթն է։ Հետագա տարիներին հրատարակվել են «Հայկական միություն» մշակութային ընկերության «Վերելք» (1946-1947), հնչակյանների «Հայաստանի ձայն» (1947-1950) հասարակական-քաղաքական, գրական պարբերաթերթերը, ազգային, գրական, քաղաքական «Հայաստան» (1965-1967, հայերեն, պորտուգալերեն) ամսաթերթը, «Տրիբունա Արմենիա» (պորտագալերեն) պարբերականները և այլն։ Ներկայումս Սան Պաուլոյում լույս են տեսնում ՀԲԸՄ-ի «Նոր Անի» (1980 թվականից, հայերեն, պորտուգալերեն) գրական-գեղարվեստական, Հայաստանյայց առաքելական եկեղեցու Բրազիլիայի թեմի «Սիփան» (1983-1987, 1995 թվականներից) երկամսյա պաշտոնաթերթը, «Իրիս» («Ծիածան»), «Մասիս», «Լրատու» (բոլորն էլ՝ հայերեն, պորտուգալերեն) պարբերականները։